༈ རྒྱལ་ཆེན་རྣམ་སྲས་ཀྱི་བསྐང་བ་བྱ་ནི། བཻ། དགེ་ལེགས་འདོད་པ་ཀུན་སྩོལ་ཡིད་བཞིན་
དབང་༑ །གསང་གསུམ་ཡོན་ཏན་མི་ཟད་ནམ་མཁའི་གཏེར། །འཁོར་བཅས་གང་གི་ཐུགས་དམ་གཉེན་པོའི་ཀློང་། །རིག་འཛིན་སྒྲུབ་མཆོག་བདག་གི་བསྐང་བ་ནི། །རིན་
ཆེན་ལྔས་བརྩེགས་རྒྱ་ཕུབ་འཕར་མ་ཅན། །རྟ་བབ་བསམ་འཕེལ་ཏོག་མཛེས་སྒོ་འཕར་བརྟེན། །གསེར་གྱི་གྲུ་སྐས་སྒོ་ཁང་གཡབ་མོས་བསྐོར། །གཞལ་མེད་གྲོང་ཁྱེར་
བཀོད་པས་ཐུགས་དམ་བསྐང་། །རིན་ཆེན་རི་ལྗོངས་ཡན་ལག་བརྒྱད་ལྡན་རྫིང་། །དཔག་བསམ་ཤིང་ནགས་ཆུ་ཀླུང་པདྨོའི་གླིང་། །ཡིད་འཕྲོག་རི་དྭགས་བྱ་གཅན་འཆི་

མེད་ཀྱིས། །དཀའ་ཐུབ་གྲུབ་པ་རྩེན་པས་ཐུགས་དམ་བསྐང་། །རླུང་ཤུགས་ཅང་ཤེས་ཡིད་ལྟར་མགྱོགས་པའི་རྟ། །གཟུགས་མཚར་ཁ་དོག་རྣམ་མང་རིན་པོ་ཆེའི། །སྲབ་
མཐུར་རྒྱན་དང་གོས་བཟང་ལེགས་དཔྱངས་པ། །གཱངྒའི་རྡུལ་གྲངས་བསྟར་བས་ཐུགས་དམ་བསྐང་། །ཐལ་དཀར་ཡན་ལག་བདུན་ལྡན་མཆེ་བ་དྲུག །ལེགས་ལྡན་ས་
སྲུང་མཐུ་འཆང་གླང་ཆེན་དང་། །ཅི་དགོས་ཡིད་ལྟར་འཇོ་བའི་འདོད་འཇོའི་བ། །ཡིད་འོང་ཁྱུ་ཆེན་བརྡལ་བས་ཐུགས་དམ་བསྐང་། །གཞན་ཡང་རྭ་རྣོ་རྨིག་པ་རྡོ་རྗེའི་
ཤུགས༑ །སྤུ་ཞོལ་རྔམས་བརྗིད་འདོད་འཇོའི་གཡག་ལུག་ཁྱུ། །ཞོལ་ལྡན་ར་སྐྱེས་འདབ་ཆགས་གར་མཁན་སོགས། །འདབ་སྡེར་རྨིག་ཆགས་རྣམས་ཀྱིས་ཐུགས་དམ་
བསྐང་༑ །ཏོང་ཁུན་གོས་བཟང་ཟ་འོག་བེར་ཕྱམ་ནང་། །དར་ཟབ་སྲིན་ཚང་མུ་ཏིག་ཟུང་ཚོམ་དང་། །ཕྲ་མཛེས་རིན་ཆེན་རྒྱན་ཕྱུག་གིས་སྤུད་པའི། །རེག་འཇམ་ན་བཟའི་

༄༅། །བཀོད་པས་ཐུགས་དམ་བསྐང་། །ཆུ་སྲིན་ལྤགས་མཛེས་ནོར་བུའི་སྐད་ཤམས་ཅན། །རིན་ཆེན་རྒྱུན་སྦྲེལ་རྡོ་རྗེའི་གོ་ཁྲབ་དང་། །རལ་གྲི་དགྲ་སྟྭ་
མདའ་མདུང་མཚོན་ཆའི་སྡེ། །དགྲ་དཔུང་གནོན་བྱེད་བསྒྲིགས་པས་ཐུགས་དམ་བསྐང་། །ནོར་བུའི་བླ་བྲེ་རྒྱལ་མཚན་གདུགས་ལྷབ་ལྷུབ། །འཕྱར་དར་མདའ་དར་རྔ་ཡབ་
ཕྱེ་འཕུར་ཕྲེང་། །རྔོམ་འོས་གོས་རྒྱན་དཀོར་ནོར་བཀོད་པའི་རྫས། །མཁོ་དགུ་ཡོ་བྱད་བསྟི་བས་ཐུགས་དམ་བསྐང་། །ཤིང་ཐོག་འབྲུ་ཟས་ནད་སེལ་སྨན་སྣ་དང་། །རིན་ཆེན་
རྣམ་མང་ལྷུན་པོ་བརྩེགས་པ་ལ། །དཀར་དམར་རྒྱན་མཛེས་སྔགས་རྒྱ་ཏིང་འཛིན་གྱིས། །བྱིན་རླབས་ཟག་མེད་གཏོར་མའི་ཐུགས་དམ་བསྐང་། །གསེར་མདངས་ཡིད་འོང་
མཚན་ལྡན་པདྨའི་སྣོད། །སྲོག་གི་འཁོར་ལོ་ལེགས་བཅས་མཐུན་རྫས་དང་། །རཏྣ་ལྔ་བཅས་བླ་རྡོ་ལྟེམ་པའི་མཁར། །གསང་བའི་རྟེན་དུ་བསྔགས་པས་ཐུགས་དམ་

བསྐང་༑ །རྒྱལ་བའི་བསྟན་ཞུགས་ཚུལ་ཁྲིམས་རྣམ་དག་བསྲུང་། །གཞན་དོན་སེམས་བསྐྱེད་ཐོས་བསམ་བློ་སྦྱངས་ནས། །ཟུང་འཇུག་ཡེ་ཤེས་ཆེན་པོར་མཉམ་སྦྱོར་
བས༑ །རྩེ་གཅིག་སངས་རྒྱས་བསྒྲུབ་པས་ཐུགས་དམ་བསྐང་། །དེ་ལྟར་ཐུགས་དམ་ཡོངས་སུ་བསྐང་བའི་མཐུས། །བདག་སོགས་གནས་སྐབས་མི་མཐུན་ཀུན་ཞི་ཞིང་། །
ཚེ་དཔལ་བསོད་ནམས་འབྱོར་སྟོབས་མཐུན་པའི་རྐྱེན། །ཡར་ངོའི་ཟླ་ལྟར་འཕེལ་ཞིང་རྒྱས་པར་མཛོད། །ཁྱོད་ཀྱི་སྐུ་གསུང་ཐུགས་ཀྱི་དམ་ཚིག་ལས། །འགལ་བར་གྱུར་
པའི་ཉམས་ཆགས་མ་ལུས་པ། །སོ་སོ་རང་རིག་ཀློང་དུ་བཤགས་པར་བགྱི། །སྐྱེ་མེད་ངང་དུ་བཟོད་པར་བཞེས་སུ་གསོལ། །དུས་གསུམ་རྒྱལ་བའི་བསྟན་སྐྱོང་འགྲོ་ཀུན་
ལ༑ །དགའ་བདེའི་ཆར་ཕོབས་རྣལ་འབྱོར་སྒྲུབ་པ་པོའི། །ཞི་རྒྱས་དབང་དྲག་དངོས་གྲུབ་མ་ལུས་པ། །གེགས་མེད་མྱུར་དུ་འགྲུབ་པའི་ཕྲིན་ལས་མཛོད། །